আর্সেনাল প্রশিক্ষণ কেন্দ্র
১৯৯৮ সালের ফেব্রুয়ারিতে হার্টমেয়ার বরো কাউন্সিল লন্ডন কলোনির একটি স্থানীয় স্কুলের নিকটবর্তী গ্রীনফিল্ড এর জমিতে আর্সেনালের প্রশিক্ষণ কেন্দ্র তৈরীর অণুমতি দেয়। এটি আবার ক্লাবের সাবেক প্রশিক্ষণ কেন্দ্র শেনলি স্পোর্টস গ্রাউন্ডস এর নিকটে অবস্থিত, যেটি বর্তমানে ওয়াটফোর্ড ফুটবল ক্লাব প্রশিক্ষণের জন্য ব্যবহার করে। ইংল্যান্ডের পরিবেশ সচিব জন প্রেসকট সবুজ বলয় রাখার শর্তে প্রকল্পটিকে অণুমোদন দেন। ১৯৯৮ এর সেপ্টেম্বরে সমগ্র পরিকল্পনা অণুমোদন পায়।
আরতুরো ভিদাল
ভিদালের ফুটবলার জীবনের হাতেখড়ি হয় প্রথমে চিলির স্থানীয় ক্লাব "মেলিপিয়া" ও পরে চিলির আরেক ক্লাব "কোলো-কোলো" তে। ২০০৫ সালে কোলো-কোলোর হয়ে তার পেশাদার ফুটবলে অভিষেক হয়। সেখানে দুই বছর কাটানোর পর ২০০৭ সালে ভিদাল জার্মানির ক্লাব বায়ার লেভারকুজেন এ যোগ দেন। সেখানে তিনি ২০১১ সাল পর্যন্ত খেলেন। ২০১১ সালে তিনি ইতালীয় ক্লাব ইয়ুভেন্তুস এ যোগ দেন। চার বছরের ইয়ুভেন্তুস ক্যারিয়ারে ভিদাল চারটি সেরি এ শিরোপা জেতেন এবং ২০১৪-১৫ উয়েফা চ্যাম্পিয়নস লীগ এ রানার-আপ ট্রফি অর্জন করেন। ২০১৫ সালে তিনি আবার জার্মানিতে ফিরে আসেন নতুন ক্লাব বায়ার্ন মিউনিখ এর হয়ে। ২০১৫ থেকে ২০১৮ এই তিন বছরই তিনি জার্মানির বুন্দেসলিগা শিরোপা জেতেন। ২০১৮ সালে স্পেনের ক্লাব বার্সেলোনা তাকে ১ কোটি ৯০ লক্ষ ইউরোর বিনিময়ে কিনে নেয়।